钦定古今图书集成/理学汇编/经籍典/第088卷 > 日知录 > 《兑为口舌》
## 钦定古今图书集成/理学汇编/经籍典/第088卷 > 日知录 > 《兑为口舌》

“《兑》为口舌”，其于人也，但可以为巫为妾而已。以言说
人，岂非妾妇之道乎。凡人于交友之间，口惠而实不
至，则其出而事君也，必至于静言庸违。故舜之御臣
也，敷奏以言，明试以功，而孔子之于门人，亦听其言
而观其行。

《唐书》言：“韦贯之自布衣为相，与人交终岁无款曲，未
尝伪辞以悦人。其贤于今之人远矣。”